́дуйся, высо́кій у́ме, зри́телю та́инства, дх҃а сосу́дъ дарова́ній, свѣтоно́сный свѣ́щниче, блиста́ніе бжс̑твеннагѡ ѡсія́нія, любвѝ держа́вное и честно́е спребыва́ніе, кро́ткій вои́стинну, и про́стъ у̀бо и неѕло́бивъ, ѿкрове́ніе и писа́ній явле́ніе, мо́ре разумѣ́ній бжс̑твенныхъ, григо́ріе, бе́здна бжс̑твенна сло́ва уче́нія неизчерпа́ема, хрс̑та̀ молѝ низпосла́ти душа́мъ на́шымъ ми́ръ и ве́лію ми́лость